## Justícia finalitza la renovació de les instal·lacions de climatització del Palau de Justícia de Villena

*** Esta renovació proporciona millors condicions de confort tèrmic tant als funcionaris de l’administració de Justícia durant l’acompliment del seu treball, com als ciutadans que accedixen esta seu judicial
* S’han invertit 177.757 euros i s’estima que el consum energètic es reduirà entre un 30 i un 40 %**

La Conselleria de Justícia i Interior ha finalitzat la renovació de les instal·lacions de climatització del Palau de Justícia de Villena, que ha suposat una inversió de 177.757 euros.

L’objectiu d’esta actuació ha sigut renovar l’antiga climatització, que era escassa i presentava nombrosos errors, i millorar l’eficiència energètica, ja que l’edifici tenia múltiples equips individuals per a cada despatx.

En este sentit, s’estima que el consum energètic es reduirà entre un 30 i un 40 % respecte al que es generava amb les antigues instal·lacions.

Estes obres formen part de les actuacions previstes per al manteniment i millora de les infraestructures judicials, amb la finalitat de proporcionar les millors condicions de confort tèrmic tant als funcionaris de l’administració de Justícia durant l’acompliment del seu treball, com per als ciutadans que accedisquen a esta seu judicial per a fer tramitacions.

El Palau de Justícia conté tres jutjats de primera instància i instrucció, i un jutjat de vigilància penitenciària. És seu del partit judicial que inclou els municipis de Villena, Beneixama, Biar, el Camp de Mirra, Cañada, Salinas i Sax.

**Noves instal·lacions**

En l’edifici s’han instal·lat dos màquines noves d’aire condicionat VRV, amb un total de 30 unitats interiors d’aire condicionat de tipus *cassette* de sostre, per a les diferents estances interiors, despatxos, sala de vistes, zones de funcionaris, etc.

També s’han instal·lat dos equips de ventilació per a tot l’edifici, tot això controlat per un equip de control centralitzat.

Fecha: 01/05/2024